CELEX: 32001D0688
Language: sl
Date: 2001-08-28 00:00:00
Title: Odločba Komisije z dne 28. avgusta 2001 o določitvi ekoloških meril za podelitev znaka Skupnosti za okolje sredstvom za izboljšanje tal in rastnim substratom (notificirana pod dokumentarno številko K(2001) 2597)Besedilo velja za EGP.

Pomembno pravno obvestilo

|

32001D0688

Odločba Komisije z dne 28. avgusta 2001 o določitvi ekoloških meril za podelitev znaka Skupnosti za okolje sredstvom za izboljšanje tal in rastnim substratom (notificirana pod dokumentarno številko K(2001) 2597)Besedilo velja za EGP.  

Uradni list L 242 , 12/09/2001 str. 0017 - 0022 CS.ES poglavje 15 zvezek 06 str. 209  - 214 ET.ES poglavje 15 zvezek 06 str. 209  - 214 HU.ES poglavje 15 zvezek 06 str. 209  - 214 LT.ES poglavje 15 zvezek 06 str. 209  - 214 LV.ES poglavje 15 zvezek 06 str. 209  - 214 MT.ES poglavje 15 zvezek 06 str. 209  - 214 PL.ES poglavje 15 zvezek 06 str. 209  - 214 SK.ES poglavje 15 zvezek 06 str. 209  - 214 SL.ES poglavje 15 zvezek 06 str. 209  - 214

		Odločba Komisijez dne 28. avgusta 2001o določitvi ekoloških meril za podelitev znaka Skupnosti za okolje sredstvom za izboljšanje tal in rastnim substratom(notificirana pod dokumentarno številko K(2001) 2597)(Besedilo velja za EGP)(2001/688/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti členov 3, 4 in 6 Uredbe,ob upoštevanju naslednjega:(1) Člen 3 Uredbe (ES) št. 1980/2000 določa, da se znak za okolje lahko podeli proizvodu z značilnostmi, ki mu omogočajo, da znatno prispeva k izboljšanju glede ključnih okoljskih vidikov.(2) Člen 4 Uredbe (ES) št. 1980/2000 določa, da se posebna merila za znak za okolje določijo v skladu s skupinami proizvodov.(3) Člen 4 Uredbe (ES) št. 1980/2000 določa, da se merila za znak za okolje ter zahteve za ocenjevanje in preverjanje v zvezi z merili pregledajo pravočasno pred iztekom veljavnosti meril, določenih za vsako skupino proizvodov, rezultat tega pa je predlog za podaljšanje, odvzem ali spremembo.(4) Komisija je z Odločbo 98/488/ES [2] določila ekološka merila za podeljevanje znaka Skupnosti za okolje sredstvom za izboljšanje tal, ki v skladu s členom 3 Odločbe, kakor je bila spremenjena z Odločbo 2001/157/ES [3], prenehajo veljati 30. septembra 2002.(5) Primerno je, da se spremenijo opredelitev skupine proizvodov in ekološka merila, določena z Odločbo 98/488/ES, z namenom slediti razvoju na trgu.(6) Primerno je, da se sprejme nova odločba Komisije o določitvi posebnih ekoloških meril za to skupino proizvodov, ki bo veljala pet let.(7) Primerno je, da za omejeno obdobje največ 12 mesecev hkrati veljajo tako nova merila, določena s to odločbo, in merila, prej določena z Odločbo 98/488/ES, tako da imajo podjetja, ki jim je bil podeljen znak za okolje za njihove proizvode, pred sprejetjem nove odločbe dovolj časa, da navedene proizvode prilagodijo tako, da ustrezajo novim merilom.(8) Ukrepi, določeni s to odločbo, so bili pripravljeni in sprejeti po postopkih za določanje meril za znak za okolje, kot je določeno v členu 6 Uredbe (ES) št. 1980/2000.(9) Ukrepi, določeni s to odločbo, so v skladu z mnenjem odbora, ustanovljenega po členu 17 Uredbe (ES) št. 1980/2000 –SPREJELA NASLEDNJO ODLOČBO:Člen 1Skupino proizvodov "sredstva za izboljšanje tal in rastni substrati" (v nadaljnjem besedilu "skupina proizvodov") sestavljajo:- sredstva za izboljšanje tal: materiali, ki se dodajajo tlom in situ predvsem za ohranjanje ali izboljševanje njihovih fizikalnih lastnosti in ki lahko izboljšajo njihove kemične in/ali biološke lastnosti ali delovanje,- rastni substrati: material, razen tal in situ, kjer se vzgajajo rastline.Člen 2Okoljska učinkovitost skupine proizvodov, kakor je opredeljena v členu 1, se oceni s sklicevanjem na posebna ekološka merila, določena v Prilogi.Člen 3Opredelitev skupine proizvodov in merila za skupino proizvodov veljajo pet let od začetka veljavnosti te odločbe.Čas veljavnosti opredelitve skupine proizvodov in meril, določenih z Odločbo 98/488/ES, se spremeni tako, da poteče 12 mesecev po začetku veljavnosti te odločbe.Člen 4Za upravne namene se tej skupini proizvodov dodeli kodna številka "003".Člen 5Ta odločba je naslovljena na države članice.V Bruslju, 28. avgusta 2001Za KomisijoMargot WallströmČlanica Komisije[1] UL L 237, 21.9.2000, str. 1.[2] UL L 219, 7.8.1998, str. 39.[3] UL L 57, 27.2.2001, str. 51.--------------------------------------------------PRILOGAOKVIRNE DOLOČBEZa izpolnjevanje pogojev za podelitev znaka za okolje morajo sredstva za izboljšanje tal ali rastni substrati (v nadaljnjem besedilu "proizvod" ali "proizvodi") spadati v skupino proizvodov, kakor je opredeljena v členu 1, in morajo izpolnjevati merila iz te priloge, pri čemer so bili ob predložitvi vloge opravljeni preskusi, kakor je navedeno v merilih.Če je to primerno, se preskušanje opravi v skladu s preskusnimi metodami, ki jih je razvil tehnični odbor CEN 223 "Soil improvers and growing media".Vzorčenje se opravi v skladu z metodologijo, ki jo je pripravil CEN/TC 223 (delovna skupina 3) in kakor jo navaja in odobrava CEN v EN 12579 – Izboljševalci tal in rastni substrati – vzorčenje. Kadar so potrebni preskusi ali vzorčenje, ki jih te metode in načini vzorčenja ne vključujejo, pristojni organ ali organi, ki ocenjujejo vlogo (v nadaljnjem besedilu "pristojni organ"), navedejo, katere metode preskušanja in/ali vzorčenja se štejejo za sprejemljive.Če je to primerno, se lahko uporabijo druge preskusne metode, če njihovo enakovrednost sprejme pristojni organ. Kadar preskusi niso navedeni ali so navedeni kot preskusi, ki se uporabljajo za preverjanje ali spremljanje stanja, bi se morali pristojni organi, če je to primerno, opirati na izjave in dokumentacijo, ki jo zagotovi vlagatelj, in/ali na neodvisna preverjanja.Pristojnim organom se priporoča, da pri ocenjevanju vlog in spremljanju skladnosti z merili v tej prilogi upoštevajo uvedene priznane programe okoljskega ravnanja, kakršna sta EMAS ali ISO 14001 (Opomba: izvajanje takih programov ravnanja se ne zahteva).Ta merila so namenjena zlasti spodbujanju:- uporabe in/ali ponovne uporabe organske snovi, pridobljene pri zbiranju in/ali predelavi odpadnega materiala in zato prispeva k zmanjševanju trdnih odpadkov na najnižjo možno mero pri končni odstranitvi (npr. na odlagališčih odpadkov),- zmanjšanja poškodb okolja ali tveganja zaradi težkih kovin in drugih nevarnih spojin v sredstvih za izboljšanje tal in rastnih substratih.Merila so določena na ravneh, ki spodbujajo označevanje sredstev za izboljšanje tal in rastnih substratov z manjšim vplivom na okolje v celotnem življenjskem ciklu proizvoda.EKOLOŠKA MERILA1. Organske sestavine(a) Proizvod se obravnava za podelitev znaka za okolje le, če so njegove organske snovi pridobljene pri predelavi in/ali ponovni uporabi odpadnega materiala (kakor je opredeljeno v Direktivi Sveta 75/442/EGS z dne 15. julija 1975 o odpadkih [1], kakor je bila spremenjena z Direktivo 91/156/EGS z dne 18. marca 1991 o spremembi Direktive 75/442/EGS o odpadkih [2], in v Prilogi I k navedeni direktivi). Opomba: izraz "organski" se v splošnem pomenu nanaša na material, ki izvira iz živih organizmov ali pa ga ti sestavljajo.(b) Proizvodi ne smejo vsebovati blata iz čistilnih naprav.Vlagatelj pristojnemu organu zagotovi podrobnosti o sestavi proizvoda in izjavo o usklajenosti z vsako od zgoraj navedenih zahtev.2. Mejne vrednosti nevarnih snovi(a) V končnem proizvodu mora biti vsebnost naslednjih elementov nižja od spodaj navedenih vrednosti, izmerjeno glede na težo suhe snovi:Element | mg/kg (teža suhe snovi) |Zn | 300 |Cu | 100 |Ni | 50 |Cd | 1 |Pb | 100 |Hg | 1 |Cr | 100 |Mo [3] | 2 |Se [3] | 1,5 |As [3] | 10 |F [3] | 200 |Vlagatelj pristojnemu organu zagotovi ustrezna preskusna poročila in izjavo o usklajenosti s to zahtevo.(b) Proizvodi ne smejo vsebovati lubja, obdelanega s pesticidi.Vlagatelj pristojnemu organu zagotovi izjavo o usklajenosti s to zahtevo.3. Fizikalni onesnaževalciV končnem proizvodu je (pri velikosti odprtin > 2 mm) vsebnost stekla, kovin in plastike manjša od 0,5 %, izmerjeno glede na težo suhe snovi.Vlagatelj pristojnemu organu zagotovi ustrezna poročila o preskusih in izjavo o usklajenosti s to zahtevo.4. Vsebnost hranljivih snovi(a) Koncentracija skupnega dušika v proizvodu (teže v suhi snovi) ne sme presegati 2 %, anorganski N pa ne sme presegati 20 % skupnega N (ali organski N ≥ 80 %).(b) Pri uporabi v količinah, priporočenih v navodilu za uporabo, ki je priloženo proizvodu, vsebnost hranljivih snovi v proizvodu ne sme presegati naslednjih vrednosti:- 17 g/m2 skupnega dušika,- 10 g/m2 P2O5- 20 g/m2 K2OOpomba:Ta zahteva se ne uporablja za proizvode, pri katerih je manj kot 10 % (masni delež) vsebnosti hranljivih snovi na razpolago za rast rastlin med prvo sezono uporabe. Taki proizvodi (na primer marsikatere nastelje) so opredeljeni kot proizvodi, katerih razmerje C:N je večje od 30:1.Vlagatelj pristojnemu organu zagotovi ustrezna preskusna poročila in dokumentacijo ter izjavo o usklajenosti s temi zahtevami.5. Učinkovitost proizvoda(a) Proizvodi se dobavljajo v trdni obliki in vsebujejo najmanj 25 % suhe snovi po teži in najmanj 20 % organske snovi po teži suhe snovi (merjeno z žarilno izgubo).(b) Proizvodi ne smejo imeti neželenih učinkov na klitje rastlin ali kasnejšo rast.(c) Proizvodi po nanosu na tla ne povzročajo neprijetnega vonja.Vlagatelj pristojnemu organu zagotovi izjavo o usklajenosti s temi zahtevami, skupaj z ustreznimi poročili in dokumentacijo.6. Zdravje in varnostProizvodi ne smejo presegati najvišjih dovoljenih vrednosti primarnih patogenov:– Salmonella: | odsotna v 50 g |– E. coli: | < 1000 MPN/g (MPN: najbolj verjetno število). |Vlagatelj pristojnemu organu zagotovi ustrezna preskusna poročila in dokumentacijo ter izjavo o usklajenosti s temi zahtevami.7. Kaljiva semena/propaguleV končnem proizvodu vsebnost semena plevela in vegetativnih reproduktivnih delov agresivnega plevela ne sme presegati dveh enot na liter.Vlagatelj pristojnemu organu zagotovi izjavo o usklajenosti s temi zahtevami, skupaj z vsemi ustreznimi poročili o preskusih in/ali dokumentacijo.8. Dodatna merila, ki se uporabljajo za rastne substrate(a) Organski del proizvoda sestavljajo izključno sredstva za izboljšanje tal, ki izpolnjujejo zahteve, navedene v tej odločbi. Za izboljšanje splošnih fizikalnih in kemičnih lastnosti je mogoče dodati mineralne sestavine, kot sta pesek, ilovica, itd.(b) Proizvodi ne smejo vsebovati šote ali proizvodov iz šote.(c) Električna prevodnost proizvoda ne sme presegati 1,5 dS/m.9. Informacije, s katerimi je opremljen proizvodProizvod je opremljen z naslednjimi informacijami (bodisi, da je proizvod pakiran ali se prodaja razsut), ki so zapisane na embalaži ali na priloženih listih s podatki:Splošni podatki:(a) ime in naslov organa, pristojnega za trženje;(b) deskriptor za identifikacijo tipa proizvoda, vključno z besedilom "SREDSTVO ZA IZBOLJŠANJE TAL" ali "RASTNI SUBSTRAT";(c) identifikacijska koda serije;(d) količina sredstev za izboljšanje tal (po teži) ali rastnega substrata (po prostornini);(e) osnovne snovi, vnesene pri izdelavi proizvoda (več kot 5 % po prostornini), pri čemer se razlikuje med ločeno zbranimi trdnimi komunalnimi odpadki, odpadki iz kmetijstva ali gozdarstva, industrijskimi in tržnimi odpadki z navedbo sektorja (npr. predelava hrane, papirja itd.);(f) priporočeni pogoji skladiščenja in priporočen rok uporabnosti;(g) smernice za varno ravnanje in uporabo.Informacije o uporabi proizvoda:(h) opis namena uporabe, za katerega je proizvod določen, in morebitne omejitve uporabe;(i) izjava o primernosti proizvoda za posebne skupine rastlin (npr. rastline, ki uspevajo ali pa ne uspevajo dobro na apnenčastih tleh);(j) izjava o stabilnosti organske snovi (stabilna ali zelo stabilna) po nacionalnem ali mednarodnem standardu;(k) izjava o priporočenih metodah uporabe.Samo za sredstva za izboljšanje tal:(l) priporočena količina za uporabo, izražena v kilogramih ali litrih proizvoda na enoto površine (m2 ali hektar) na leto. Priporočena količina za uporabo upošteva vsebnost in razpoložljivost hranljivih snovi v sredstvu za izboljšanje tal, tako da se ne preseže najvišja dovoljena vsebnost hranljivih snovi na m2. Priporočena količina za uporabo lahko dopušča tudi večje količine, če se sredstvo ne bo uporabljalo vsako leto, npr. pri poljščinah in pod pogojem, da povprečna letna količina obremenitve ustreza najvišji dovoljeni vsebnosti hranljivih snovi;(m) razpoložljivost N, P2O5 in K2O v prvi sezoni nanosa.Podrobne informacije:n.a. = metoda CEN ni na voljo.[4]Parametri za sredstva za izboljšanje tal | Preskusne metode |Določitev količine | EN 12580 |Vsebnost organske snovi in pepela | EN 13039 |Razmerje ogljika in dušika (C:N) | C/N [4] |Vsebnost vlage/suhe snovi | EN 13040 |pH (izražen v razponu) | EN 13037 |Skupni N | prEN 13654/1–2 |Vsebnost P (kot P2O5) in K (kot K2O) | prEN 13650 |Preskus stabilnosti/zrelosti (opravljeni preskus se navede skupaj z rezultati) | n.a. |n.a. = metoda CEN ni na voljo.[5]Parametri za rastne substrate | Preskusne metode |Določitev količine | EN 12580 |Vsebnost organske snovi in pepela | EN 13039 |Razmerje ogljika in dušika (C:N) | C/N [5] |Vsebnost vlage/suhe snovi | EN 13040 |pH (izražen v razponu) | EN 13037 |Električna prevodnost | EN 13038 |Topne/hranljive snovi, razpoložljive za rastlino (nitrat, amonijak, fosfat, kalij) | EN 13652 |Preskus stabilnosti/zrelosti (opravljeni preskus se navede skupaj z rezultati) | n.a. |Gostota, prostornina zraka, prostornina vode | N 13041 |Vlagatelj pristojnemu organu zagotovi izjavo o usklajenosti s temi zahtevami, skupaj z ustreznimi preskusnimi poročili in dokumentacijo, vključno z vzorcem embalaže in/ali priloženimi listi s podatki.10. Podatki, prikazani na znaku za okoljePolje 2 znaka za okolje vsebuje naslednje besedilo:- prispeva k zmanjšanju onesnaževanja tal in vode,- spodbuja uporabo organskih odpadkov,- prispeva k boljši plodnosti tal (Opomba: ta vrstica se vključi le za sredstva za izboljšanje tal in ne za rastne substrate).[1] UL L 194, 25.7.1975, str. 39.[2] UL L 78, 26.3.1991, str. 32.[3] Podatki, ki se nanašajo na prisotnost teh elementov, so potrebni le za proizvode, ki vsebujejo materiale iz industrijskih postopkov.[4] Ogljik = organska snov (EN 13039) x 0,58skupni N: prEN 13654/1-2[5] Ogljik = organska snov (EN 13039) x 0,58skupaj N: prEN 13654/1-2--------------------------------------------------